HU
2023.5.4.
Az Európai Unió Hivatalos Lapja
L 118/13
16.
Az ATCO.C.055 pont helyébe a következő szöveg lép: „ATCO.C.055 Az értékelői kiterjesztés kérelmezése Az értékelői kiterjesztés kérelmezőjére vonatkozó feltételek: a) legalább 2 évig gyakorolta a légiforgalmi irányítói szakszolgálati engedélyben foglalt jogosultságokat; és b) a kérelmet megelőző 12 hónapon belül sikeresen elvégzett egy gyakorlati oktatási módszerekről szóló, a kívánt ismereteket és pedagógiai készségeket elméleti és gyakorlati módszerekkel oktató tanfolyamot és azon megfelelő értékelést kapott.” 17.
Az ATCO.C.060 pont helyébe a következő szöveg lép: „ATCO.C.060 Az értékelői kiterjesztés érvényessége a) Az értékelői kiterjesztés 3 évig érvényes.
b) Az értékelői kiterjesztést egy értékelői készségekről és az aktuális operatív gyakorlatokról szóló szinten tartó képzésnek a kiterjesztés érvényességi idején belül történő sikeres elvégzésével lehet meghosszabbítani.
c) A lejárt értékelői kiterjesztés megújítható, ha a megújítási kérelmet megelőző 12 hónapon belül az értékelői kiterjesztés jogosultja: 1. az értékelői készségekről és az aktuális operatív gyakorlatokról szóló szinten tartó képzésen vett részt; és 2. sikeresen teljesítette az értékelői szaktudás-értékelést.
d) Az első kiadás és megújítás esetében az értékelői kiterjesztés érvényességi időszakának az értékelés sikeres elvégzését követő 30 napon belül meg kell kezdődnie.” 18.
Az ATCO.D.010 pont helyébe a következő szöveg lép: „ATCO.D.010 A kezdő képzés felépítése a) A gyakornok légiforgalmi irányító szakszolgálati engedély kérelmezőinek nyújtott, illetve további jogosítás és/vagy – adott esetben – jogosításkiterjesztés kiadására szolgáló kezdő képzés a következőkből áll: 1. alapképzés, amely magában foglalja az I. melléklet 2. függelékében szereplő összes tantárgyat, témakört és altémakört; és 2. jogosító képzés, ami magában foglalja a következő jogosítások közül legalább egynek a tantárgyait, témaköreit és altémaköreit: i.
„Repülőtéri irányítás» (ADC) jogosítás – meghatározása az I. melléklet 3. függelékében szerepel;
ii. „Bevezető irányítás eljárás» (APP) jogosítás – meghatározása az I. melléklet 4. függelékében szerepel; iii. „Körzeti irányítás eljárás» (ACP) jogosítás – meghatározása az I. melléklet 5. függelékében szerepel; iv. „Bevezető irányítás légtérellenőrző berendezéssel» (APS) jogosítás – meghatározása az I. melléklet 6. függelékében szerepel; v. „Körzeti irányítás légtérellenőrző berendezéssel» (ACS) jogosítás – meghatározása az I. melléklet 7. függelékében szerepel; b) A további jogosítások megszerzésére irányuló képzéseknek tartalmazniuk kell az a) 2.
pontban meghatározott jogosítások közül legalább egynek a tantárgyait, témaköreit és altémaköreit.
c) A korábbi szaktudás ATCO.B.010 b) pontnak megfelelően elvégzett, sikertelen minősítéssel zárult értékelését követő, a jogosítás újraaktiválását célzó képzést az adott értékelés eredményeihez kell igazítani.
d) A jogosításkiterjesztésre irányuló képzéseknek a képzési szervezet által kidolgozott és a tanfolyam részeként jóváhagyott tantárgyakból, témakörökből és altémakörökből kell állniuk.
e) Az alapképzés és/vagy a jogosító képzések kiegészülhetnek a funkcionális légtérblokkra (FAB) vagy a nemzeti környezetre vonatkozó sajátos, illetve kiegészítő tantárgyakkal, témakörökkel és altémakörökkel.”